මේ අතර වැටුප් විෂමතා ගැටලුව සම්බන්ධයෙන් ගුරු - විදුහල්පති වෘත්තීය සමිති සන්ධානය අද අග්‍රාමාත්‍යවරයා හමුවීමටද නියමිතයි.වැටුප් විෂමතා ගැටලුවක් මුල් කර ගනිමින් ගුරු - විදුහල්පති වෘත්තීය සමිති ආරම්භ කර ඔන්ලයින් පන්ති වර්ජනයට මේ වනවිට මාස 3ක කාලයක් සම්පූර්ණ වනවා.ජනාධිපති ගෝඨාභය රාජපක්ෂගේ ප්‍රධානත්වයෙන් ජනාධිපති කාර්යාලෙය්දී ඊයේ රාත්‍රියේ පැවැත්වුණු අමාත්‍ය මණ්ඩල සාකච්ජාවේදී ගුරු විදුහල්පති වැටුප් විෂමතා ඉවත් කිරීමේ නව යෝජනාව ලබන මස 12 වැනි දා පාර්ලිමේන්තුවට ඉදිරිපත් කෙරෙන අයවැය ලේඛනයට ඇතුළත් කිරීමටද තීරණය කර ඇති බව සඳහන්.ගුරු විදුහල්පති වැටුප් විෂමතාව ඉවත් කිරීම අදියර 4කින් සිදු කිරීමට රජය මීට පෙර තීරණය කර තිබූ අතර ගුරු හා විදුහල්පති වෘත්තිය සමිති ඊට විරෝධය පළ කර තිබුණා.මේ අතර වැටුප් විෂමතා ගැටලුව පිළිබද සාකච්ඡා කිරීම සඳහා ගුරු - විදුහල්පති වෘත්තීය සමිති සන්ධානය අද දහවල් අරලියගහ මන්දිරයේදී අග්‍රාමාත්‍යවරයා සමග විශේෂ සාකච්ඡාවක් පැවැත්වීමට නියමිතයි.